



Eelnõu
N A R V A    L I N N A V O L I K O G U

OTSUS

	Narva
	....................... 2007.a. nr ................... 


Oru tn 18 kinnistu jagamine

1. ASJAOLUD JA MENETLUSE KÄIK

Oru tn 18 kinnistu on moodustatud 22.09.1999.a. Narva Linnavalitsuse korralduse nr 2401-k alusel sihtotstarbega 003 tootmismaa (T), pindalaga 12110 m2, registreeritud Ida-Viru Maakatastris 13.12.1999.a. katastritunnusega 51105:001:0007 ja Ida-Viru Maakohtu kinnistusregistris 13.03.2001.a. registriosa  nr 260509.
Vastavalt  Viru  Maakohtu  kinnistusosakonna  andmetele  on  Oru  tn  18  kinnistu  omanik  OÜ TRANSURBAN NARVA (registrikood 10295002, aadress Rahu 1a, Narva, 21003).
13.04.2007.a. esitas OÜ TRANSURBAN NARVA Narva Linnavalitsusele avalduse, milles palub tehtud krundijaotuse plaani (lisatud) alusel kinnitada Oru tn 18 jagamise ja määrata moodustatavatele kruntidele sihtotstarbeks ärimaa (Ä).
2. ÕIGUSLIKUD JÄRELDUSED

Vastavalt:
· Maakorraldusseaduse § 13 lõike 1  kinnisasja omaniku soovil jagatakse kinnisasi selle olemust rikkumata kaheks või enamaks reaalosaks;

· Maakorraldusseaduse § 3 lõike 1 maakorralduse läbiviimine linna territooriumil kuulub kohaliku omavalitsuse pädevusse;
· Planeerimisseaduse § 9 lõike 10 punkt 4 kohalik omavalitsus võib lubada, välja arvatud riikliku kaitse alla võetud maa-alal ja miljööväärtuslikul hoonestusalal, ilma detailplaneeringut koostamata mitme hoonega hoonestatud krundi jagamist nende hoonete omanike vahel mitmeks krundiks, kui kinnistu jagamise sooviga ei kaasne detailplaneeringu koostamise kohustust tingivate hoonete ehitamise soovi;
· Maakatastriseaduse § 18 lõike 4 ehitise või selle osa kasutamise otstarbe muutmisel, kui see ei too kaasa ehitamist, määrab kohalik omavalitsus katastriüksuse sihtotstarbe või sihtotstarbed ehitusseaduse kohases ehitise kasutusloas nimetatud ehitise või selle osa kasutamise otstarbe või otstarvete alusel.
3. OTSUS

3.1. Nõustuda Narva linnas asuva Oru tn 18 kinnistu jagamisega kaheks iseseisvaks kinnistuks krundijaotuse plaani alusel detailplaneeringut koostamata.

3.2. Määrata moodustatavatele kinnistutele maa sihtotstarbed järgmiselt:

3.2.1.  Oru tn 18,    pindala  5938 m2   -   002  Ärimaa (Ä);
3.2.2.  Oru tn 18a,  pindala  6172 m2   -   002  Ärimaa (Ä).
4. RAKENDUSSÄTTED

4.1. Otsus jõustub seadusega ettenähtud korras.

4.2. Otsus on õigus vaidlustada Tartu Halduskohtu Jõhvi kohtumajas 30 päeva jooksul alates jõustumisest.
Mihhail Stalnuhhin

